Alois Kirnig
Rod **borovi** (lat. *Pinus*) obuhvata zimzeleno drveće iz porodice *Pinaceae*. Postoji između 105 i 120 vrsta **bora**, rasprostranjenih u različitim staništima uglavnom sjeverne hemisfere.

Obični bor
----------

**Obični bor** ili **beli bor** (lat. *Pinus sylvestris*) je Crne Gore vrsta drveća iz porodice Pinaceae.

### Rasprostranjenost

Rasprostranjenje roda *Pinus*
Raste u širokom području Europe i Sjeverne Azije.

### Opis izgleda

Iglice običnoga bora
Visok je do 40 m. Drvo obiluje smolom. Ima mnogo formi i geografskih oblika.

Kora je na gornjem dijelu debla i na ograncima tanka, crvenkastožuta, a ljušti se u tankim ljuskama. Donji dio debla ima sivosmeđu, izbrazdanu, debelu koru. Debla starijih stabala su crvenkasta i tanka. 

Korijenov sustav ima jaku žilu srčanicu.

Pupovi nisu smolasti. Po obliku su jajasto-valjkasti i zaobljeni. Ljuske su priljubljene sa više-manje slobodnim sesastim vrhovima, a duge su 6-2 mm.

Iglice (četine) stoje na kratkim izbojcima po dvije u bjeličastom rukavcu, duge 4 do 8 cm i do 2 mm široke. Gipke su i tanke, šiljate, često blago uvijene (usukane), svijetlosivo-zelene, zelena ili tamnozelene boje. Ostaju na granama 2-3 godine, a na višim nadmorskim visinama i duže.

Cvjetovi su jednospolni. Muški cvjetovi su jajasti, sumpornožuti, do 1 cm dugi, a ženski su u obliku malih smeđih ili crvenih šišarica.

Šišarke (češeri) su svjetlosmeđi ili sivkasti, sa izraženom kratkom drškom na kojoj vise. Jajasto-čunjastog su oblika, često asimetrične, 3 do 8 cm duge i 2-3 cm široke, rombična štitića, bez šiljka. Apofiza je ravna ili piramidalno izvučena, sa grbicom na vrhu.

Sjeme je tamnosmeđe, 3-4 mm dugo, sa 3-4 puta dužim prozirnim kriocetom koje obuhvaća sjeme kao kliještima i od njega se lako odvaja. Sazrijeva u listopadu druge godine, a ispada u proljeće treće godine. Klije sa 4 do 8, a najčešće sa 6 supki.

### Ekološka svojstva

Voli puno svjetlosti, što ga ograničava i smanjuje mu konkurentnost prema ostalim vrstama drveća. Prilagodljiv je na ekološke uvjete temperature, vlage i tla. Doživi do 250 godina. Počinje plodonositi između 10-te i 20-te godine na osami, a 20 godina kasnije u sastojini. U mladosti je osjetljiv na snijeg. Dobro podnosi mraz, sušu i zimske studeni i zagađenja.

Crni bor
--------

**Crni bor** (lat. *Pinus nigra*) je crnogorično drvo iz porodice Pinaceae.

### Rasprostranjenost

Raste u južnoj Europi, sjeverozapadnoj Africi i Maloj Aziji. 

### Izgled

Naraste do 40 m. Krošnja je jajasta, a u starijoj dobi i na kamenitom tlu široko zaobljena ili kišobranasta, gotovo horizontalno zaravnjenog vrha. 

Kora je debla tamno-siva i izbraždena. U starijoj dobi je duboko raspucala na nepravilne izdužene ploče. Debela je i do 10 cm.

Pupovi su smolasti, okruglasti, u pršljenovima, prekriveni tankim sivim ljuskicama. Dugi su 1 do 2 cm.

Cvjetovi su jednospolni. Muški cvjetovi su žućkasti, oko 2 cm dugi, u grupama. Ženski su cvjetovi pojedinačni. Cvjeta u svibnju.

Iglice su tvrde, blago povijene, tamno-zelene, 8-15 cm duge, 1.5 - 2 mm debele, naglo ušiljenog žućkasta vrha. Nalaze se u bjelkastom, oko 1 cm dugom rukavcu, po 2 u grupi.

Češeri su simetrični, 5-8 cm dugi i do 4 cm debeli, žuto-smeđi, dozrijevaju u 3. godini. Češerne su ljuske odrvenjene, odozdo čađavocrne. Zriju druge godine, a otvaraju se u proljeće treće godine.

Razmnožava se sjemenom. Sjeme klije sa 6-10 , većinom 8 supaka. Sivosmeđe je boje, dugo 5-7 mm, široko oko 4 mm, sa oko 2 cm dugim krilcem. Jedan kilogram sjemena sadrži oko 53 000 sjemenki, čija je klijavost preko 80%. 

Ima korijensku mrežu sa žilom srčanicom. Korijenje prodire između kamenja i poboljšava uvjete za ostale vrste. Živi do 500 godina.

Drvo obiluje smolom. Ima veliku bjeliku, a razmjerno malu srž.

### Stanište

Naseljava kserotermna staništa, pretežno na vapnencu, dolomitu i serpentinu, većinom na toplijim ekspozicijama, brdskog i gorskog pojasa. Tvori čiste ili miješane sastojine.

Rasporstranjen je u srednjoj i južnoj Europi i zapadnoj Aziji.

### Ekološka svojstva

Vrsta je polusvjetla, može podnijeti postranu zasjenu obližnjeg drveća. Pomladak treba dosta svjetla za razvoj, ipak podnosi više zasjene od pomlatka običnog bora. Što je sastojina kvalitetnija, zahtjevi za svjetlom su manji. Otporan je na sušu te dobro podnosi mraz. Umjereno je osjetljiv na zimske studeni. Nije osjetljiv na dim, tvorničku prašinu i štetne plinove pa je pogodan za osnivanje zelenih površina u blizini industrijskih centara. Vrlo je značajan za pošumljavanje, jer je skroman u zahtjevima na vodu i svojstva tla. Popravlja tlo, podnosi sušu, žegu i buru. 

### Varijeteti i forme

Crni bor ima ima više varijeteta i formi. U Hrvatskoj rastu *Pinus nigra var. austriaca* – austrijski crni bor i *Pinus nigra var. dalmatica* – dalmatinski crni bor (Brač, Hvar i Pelješac). Postoje i krimski, kalbrijski, balkanski, zlatiborski varijeteti crnog bora.

Klasifikacija
-------------

### Podrod *Strobus* (sin. *Haploxylon*)

#### Sekcija Strobus

***Subsección Cembra***

* *Pinus cembra* L.
* *Pinus koraiensis* Siebold & Zucc.
* *Pinus albicaulis* Engelm.

***Podsekcija Flexilis***

* *Pinus flexilis* James
* *Pinus armandii* Franch.

***Podsekcija Strobi***

* *Pinus strobus* L.
* *Pinus lambertiana* Dougl.
* *Pinus ayacahuite* Ehrenb.
* *Pinus wallichiana* A.B.Jacks.
* *Pinus peuce* Griseb.
* *Pinus parviflora* Siebold & Zucc.
* *Pinus monticola* Dougl. ex D.Don

#### Sekcija Cembroides

***Podsekcija Cembroides***

* *Pinus cembroides* Zucc.
* *Pinus monophylla* Torr. & Frém.
* *Pinus edulis* Engelm.
* *Pinus pinceana* Gord.

***Podsekcija Balfouriana***

* *Pinus balfouriana* Jeffrey ex A.Murray
* *Pinus aristata* Engelm.

***Podsekcija Gerardiana***

* *Pinus gerardiana* Wall.
* *Pinus bungeana* Zucc.

#### Sekcija Nelsonii

* *Pinus nelsonii* Shaw.

### Podrod *Pinus* (sin. *Diploxylon*)

#### Sekcija *Pinus* (sin. Sylvestris*)*

* *Pinus sylvestris* L.
* *Pinus mugo* Turra
* *Pinus uncinata* Ramond ex DC.
* *Pinus hwangshanensis* Hsia
* *Pinus nigra* Arn. ss. lt.
* *Pinus heldreichii* Christ
* *Pinus tabuliformis* Carrière
* *Pinus thunbergii* Parl.
* *Pinus densiflora* Siebold & Zucc.
* *Pinus kesiya* Royle ex Gord.
* *Pinus yunnanensis* Franchet
* *Pinus resinosa* Aiton
* *Pinus tropicalis* Morelet

#### Sekcija *Pinaster*

* *Pinus pinaster*
* *Pinus halepensis* Mill.
* *Pinus brutia* Ten.
* *Pinus merkusii* Jungh. & De Vries
* *Pinus latteri* Mason
* *Pinus roxburghii* Sarg.
* *Pinus canariensis*

#### Sekcija *Pinea*

* *Pinus pinea* L.

#### Sekcija *Banksiana*

* *Pinus banksiana* Lamb.
* *Pinus contorta* Haenke

#### Sekcija *Australis*

* *Pinus palustris* Mill.
* *Pinus caribaea* Morelet
* *Pinus occidentalis* Swartz
* *Pinus taeda* L.
* *Pinus echinata* Mill.
* *Pinus rígida* Mill.
* *Pinus serotina* Michx.

#### Sekcija *Leiophylla*

* *Pinus leiophylla* Schltdl. & Cham.
* *Pinus chihuahuana* Engelm.
* *Pinus lumholtzii* B.L.Rob. & Fernald
* *Pinus teocote* Schltdl. & Cham.

#### Sekcija *Oocarpae*

* *Pinus pringlei* Shaw
* *Pinus lawsonii* Roezl
* *Pinus oocarpa* Schiede
* *Pinus radiata* D.Don. Morelet (sin. *P. insignis*) - Pino de Monterrey
* *Pinus attenuata* Gord.  (sin. *P. tuberculata*)
* *Pinus greggii* Engelm.
* *Pinus patula* Schltdl. & Cham.

#### Sekcija *Ponderosa*

* *Pinus ponderosa* Dougl.
* *Pinus arizonica* Engelm.
* *Pinus montezumae* Lamb.
* *Pinus hartwegii* Lindl.
* *Pinus durangensis* Martínez
* *Pinus pseudostrobus* Lindl.
* *Pinus rudis* Endl.
* *Pinus torreyana* Parry ex. Carr.
* *Pinus engelmannii* Carrière
* *Pinus jeffreyi* A.Murray
* *Pinus sabiniana* Dougl.
* *Pinus coulteri* D.Don.

Vidi još
--------

* Crni bor
* Bijeli bor

Literatura
----------

1. ↑  Simpson, Michael G. (2011). *Plant Systematics*. Academic Press. ISBN 0-08-051404-9. Pristupljeno 12 February 2014.
2. ↑  Sofradžija A. Šoljan D. Hadžiselimović R. (2007). *Biologija 1.*. Svjetlost, Sarajevo. ISBN 9958-10-686-8.

Vanjske veze
------------

***Bor (biljka)*** na Wikimedijinoj ostavi

* Balkanski borovi: vrste i ekologija šuma
* [
* Arboretum de Villardebelle
* Gymnosperm Database - Pinus Arhivirano 2004-08-03 na Wayback Machine-u
* Gymnosperm families - scroll down to the Pinaceae